12. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.61030/3/3145/796118 της 18 Οκτ./3 Νοεμ. 1958 (ΦΕΚ Β΄ 295) Περί αδείας εκμισθώσεων περιπτέρων. Έχοντες υπ’ όψει: 1)Την διάταξιν του άρθρ. 99 Α.Ν. 1324/49 «περί προστασίας κλπ.» κυρωθέντος υπό του Νόμ. 1487/50,2) την διάταξιν του άρθρ. 24 παρ. 2 του αυτού Νόμου, ως αύτη αντικατεστάθη υπό του άρθρ. 9 παρ. 2 του Ν.Δ. 3748/57 «περί τροποποιήσεως κλπ. του Α.Ν. 1324/49, αποφασίζομεν τα κάτωθι: Αι αρμόδιαι Επιτροπαί του άρθρ. 22 Α.Ν. 1324/49, προκειμένου να αποφασίζωσι χορήγησιν αδείας εκμισθώσεως περιπτέρων, κυλικείων κλπ. δέον όπως εξακριβώνωσι υπ’ ευθύνη αυτών προ της χορηγήσεως της αδείας, τα στοιχεία του μισθωτού, εφ’ όσον δε εις το περίπτερον όπερ θα αφορά η άδεια εκμισθώσεως θα εργάζεται και αντιπρόσωπος του μισθωτού (υπάλληλος κλπ.) θα εξακριβώνωνται ωσαύτως και αυτά. Τα ανωτέρω στοιχεία θα αναγράφωνται εις την σχετικήν απόφασιν αδείας εκμισθώσεως, απαγορευομένης της εκμεταλλεύσεως τούτου παρ’ άλλου προσώπου. Η παρούσα δημοσιευθήτω δια της Εφημερίδος της Κυβερνήσεως. 